Устецки край
Устецкият край ( или Ústecko) е един от краевете на Чешката република. Разположен е в северозападната част на страната в историческия регион Бохемия. Административен център на края е град Усти над Лабе.

География 
Устецкият край е разположен в северозападна Чехия. Граничи на север с немската провинция Саксония, Либерецки край на североизток, Карловарски край и Пилзенски край на запад и Средночешки край на югоизток. Има залежи на въглища. С територията си от 5335 km² заема 6,8% от територията на Чехия. 50% от земята е обработваема, на 30% от площта има гори и 2% са заети от водни басейни. Най-високият връх е Мацеха (Macecha) – 1 113 m. Най-ниската точка е течението на река Лабе – 115 m.

На територията на Устецкия край се намира националният парк „Чешка Швейцария“ () на площ от 7 900 ha.

Устецкия край е стратегически важен за ЕС. През него минава европейският път E55, както и жп линията Прага-Германия. Река Лабе е най-важният речен път в Чехия, защото по нея се превозват стоки до Хамбург, Германия.

Административно деление 

Краят се дели на 7 окръга.

Население 
С население от 822 173 жители през 2005 г. Устецкият край е на 5-о място в Чехия. Гъстотата на населението от 154 д/км² е над средната за страната (130 д/км²).

Етнически състав през 2001 г. 
Численост и дял на етническите групи според преброяването на населението през 2001 г.:

Икономика 
В Устецкия край през 2005 г. работят около 358 000 души. През 2005 г. средната месечна заплата е 17 094 чешки крони, което е с 1930 чешки крони под средното за страната. По този показател Устецкия край е на 5-о място в страната. През 2005 г. БВП на Устецкия край е 6,5% от БВП на Чехия. БВП на Устецкия край на човек от населението се равнява на 81,1% от БВП на Чехия на човек от населението, по който показател Устецкия край е на 10-о място в страната. Сред най-големите работодатели в края са Mostecká uhelná společnost, Severočeské doly (въгледобивни компании), Chemopetrol (петрол/химическа промишленост), и болниците в Усти над Лабем.

Вижте също 
 Бохемия

Източници